
Općinski sud u Čitluku, sudac Boris Herceg, u ovršno-pravnoj stvari tražitelja ovrhe NLB Banka d.d. Sarajevo, Koševo 3., Sarajevo, koju zastupa generalna  punomoćnica  Maja Škoro, odvjetnica iz Mostara, protiv ovršenika Tomislava (Nikole) Vasilja iz Međugorja, Franjevački mučenika 14., radi naplate novčane tražbine u iznosu od 49.932,50 KM uvećano za sporedna potraživanja, donio je slijedeći:

Z A K LJ U ČAK
o  drugoj prodaji nekretnina

1. Određuje se druga prodaja usmenim javnim nadmetanjem suvlasničkih dijelova 	od 	1/12 nekretnina ovršenika Tomislava Vasilja označenih kao:

k.č. 173/1 Žilića lazina, površine 730 m2, k.č. 173/2 Žilića lazina površine 46 m2 i k.č. 174 Žilića lazina površine 502 m2, sve upisane u z.k. ul. br. 1054 k.o. Bijakovići- vrijednost suvlasničkog dijela 28.192,67 KM,
k.č. 716 Kajgana površine 261 m2 upisana u z.k. ul. br. 1508 k.o. Međugorje- vrijednost suvlasničkog dijela 1.503,92 KM 
k.č. 3999 Petrovac površine 827 m2 i k.č.  4009 Petrovac površine 782 m2, obje upisane u  z.k. ul. br. 2399 k.o.  Međugorje- vrijednost suvlasničkog dijela 10.534,92 KM
k.č. 4607 Curice površine 639 m2 upisana u z.k. ul.br. 2660 k.o Međugorje,- vrijednost suvlasničkog dijela 4.183,85 KM, 
k.č. 4518/2 vrtao površine 99 m2, k.č. 4520 Vrtao površine 169 m2, upisane u z.k. ul.br. 3321 k.o. Međugorje-vrijednost suvlasničkog dijela 6.706,75 KM
k.č.  4525 Okućnica površine 39 m2 upisana u z.k. ul.br. 3321 k.o. Međugorje-vrijednost suvlasničkog dijela 4.240,23 KM
k.č. 4820 Okućnica površine 170 m2 upisana u z.k ul. br. 3339 k.o. Međugorje- vrijednost suvlasničkog dijela 4.101,25 KM
k.č. 5536 Meka doca površine 5307 m2 upisana u z.k. ul. br. 3400 k.o. Međugorje-vrijednost suvlasničkog dijela 3.794,50 KM 
k.č. 899 Gornja Vionica doci, površine 758 m2 i k.č. 914 Gornja Vionica doci površine 848 m2 obe upisane u z.k. ul. br. 1415 k.o. Vionica- vrijednost suvlasničkog dijela 5.353,33 KM

2. Ukupna vrijednost suvlasničkih dijelova nekretnina iz točke 1. utvrđuje se u iznosu od 68.611,42 KM (šezdesetosmatisućašeststotinajedanaestzarezčetrdesetdva  KM) koja je određena na osnovu provedenog vještačenja po vještaku građevinske struke Davoru Markiću iz Ljubuškog.

3. Na drugom ročištu za prodaju usmenim javnim nadmetanjem predmetne 	nekretnine 	se ne mogu prodati ispod 1/3 utvrđene vrijednosti iz tačke 1. i 2.

4. Na ročištu za javno nadmetanje kao kupci mogu sudjelovati osobe koje su do 	početka nadmetanja položile osiguranje koje iznosi 6.861,00 KM. Prije početka 	nadmetanja ove osobe su dužne Sudu predati dokaz da su osiguranje platile na  	depozitni račun suda 3381202253913449, otvoren kod UniCredit Bank d.d. 	Mostar. Ponuđačima čija ponuda nije prihvaćena, osim za tri najbolja ponuđača, 	vratit će se osiguranje odmah nakon zaključenja javnoga nadmetanja. Ročište za 	javno nadmetanje održat će se i kad sudjeluje samo jedan ponuđač.

5. Ponuđač s najvišom ponudom na ročištu plaća ukupnu prodajnu cijenu umanjenu 	za 	položeno osiguranje polaganjem cijene Sudu u roku od 30 dana. Ukoliko 	ponuđač s 	najvišom ponudom ne deponira prodajnu cijenu u ovome 	roku, Sud će 	zaključkom proglasiti prodaju tom ponuđaču nevaljanom i novim 	zaključkom 	odrediti da je nekretnina prodana drugom po redu ponuđaču, koji 	treba da u roku od 	30 dana od dana primitka ovoga zaključka Sudu deponira 	prodajnu cijenu. Ukoliko 	drugi ponuđač ne položi cijenu u predviđenome roku, Sud primjenjuje ova 	pravila i na trećeg ponuđača. U slučaju da sva tri ponuđača 	s najvišom ponudom ne 	ispune svoje obveze plaćanja prodajne cijene u određenim 	rokovima, Sud će oglasiti 	da drugo ročište nije uspjelo i zakazati treće ročište u roku od 30 dana.

6. Sukladno odredbi članka 75. st. 1. i 2. Zakona o izvršnom postupku (“Sl. novine 	FBiH” br. 32/03 i 33/06), kupac preuzima služnosti i stvarne terete na 	predmetnoj nekretnini. 

7. Troškovi poreza i takse u vezi s prodajom nekretnine plaća kupac.

8. Ročište za prodaju nekretnina održat će se dana ČETVRTAK, 11.06.2026. 	godine, u 09.00 sati, u zgradi Općinskog suda u Čitluku, soba broj 	11, sprat I., na 	koje se pozivaju tražitelj ovrhe, ovršenik i zainteresirane osobe kao kupci.

9. Zainteresirane osobe mogu razgledati nekretnine iz tačke 1. ovoga Zaključka  	dana Četvrtak 04.06.2026.godine u terminu od 10,00 do 13,00 sati.  Ukoliko ovršenik 	ili druge osobe bude sprječavale ili ometalo razgledanje  nekretnine, biti će udaljen sa 	nekretnine za vrijeme razgledanja u skladu sa čl. 77. st. 2. Zakona o ovršnom 	postupku F BiH. Kupac nekretnine ne može biti lice navedeno u čl. 88. ZIP-a F 	BiH (32/03, 52/03, 33/06,  39/06, 39/09, 35/12 i 46/16).

10. Ovaj zaključak objavit će se na oglasnoj tabli Suda, a stranka može, o svom 	trošku, zaključak objaviti i u sredstvima javnog informiranja.

11. Na Zahtjev punomoćnika tražitelja ovrhe određuje se nastavak ovršnog postupka koji  je bio odlužen Rješenjem ovog suda od 15.10.2025. godine


        Sudac

Boris Herceg

Pouka o pravnom lijeku:
Protiv ovog zaključka nije dopušten pravni lijek.




